Κωνσταντίνος Βοβολίνης

Ο Κωνσταντίνος Βοβολίνης (Αθήνα, 5 Ιανουαρίου 1913 - 10 Μαρτίου 1970) ήταν Έλληνας δημοσιογράφος και πολιτικός.

Βιογραφικά στοιχεία 
Σπούδασε νομικά στην Αθήνα και από πολύ νωρίς ασχολήθηκε με τη δημοσιογραφία. Εξέδωσε, μαζί με τον Λάζαρο Πηνιάτογλου και τον Γιάννη Μηλιό) την εφημερίδα «Ελληνικόν Αίμα», όργανο της ομώνυμης αντιστασιακής οργάνωσης, την περίοδο της Κατοχής.

Ανέλαβε γενικός γραμματέας του Δήμου Πειραιώς και της Βουλής, ενώ εξελέγη βουλευτής Πειραιώς το 1953 σε επαναληπτική εκλογή (29 Μαρτίου 1953) με τον Ελληνικό Συναγερμό και επανεξελέγη βουλευτής Πειραιώς και Νήσων με το Κόμμα Προοδευτικών το 1961.
Στην δικτατορική κυβέρνηση Παπαδόπουλου ήταν υφυπουργός Προεδρίας από το 1968 έως τον θάνατό του.

Απεβίωσε από οξεία κρίση λοιμώδους ηπατίτιδας το 1970.

Άφησε πλούσια συγγραφική παραγωγή.

Επιλεγμένα έργα 
«Μέγα Ελληνικόν Βιογραφικόν Λεξικόν», εκδόσεις Κέρκυρα - economia Publishing
«Μυστικαί εκδόσεις» (1945)
«Το Χρονικόν του Παρνασσού» (1951, τιμήθηκε με εύφημο μνεία από την Ακαδημία Αθηνών)
«Η Εκκλησία εις τον αγώνα της Ελευθερίας» (1952, έπαινος της Ακαδημίας Αθηνών)
«Το Εθνικόν Θέατρον» (1955)

Παραπομπές

Εξωτερικοί σύνδεσμοι
Κωνσταντίνος Βοβολίνης στον Πανδέκτη, του Εθνικού Ιδρύματος Ερευνών.

Έλληνες δημοσιογράφοι
Βουλευτές Πειραιώς και Νήσων
Βουλευτές εκλεγμένοι με τον Ελληνικό Συναγερμό
Βουλευτές εκλεγμένοι με το Κόμμα Προοδευτικών
Β
Έλληνες υφυπουργοί Προεδρίας